钦定古今图书集成/明伦汇编/人事典/第071卷 > 西畴常言 > 《代贫贱苦愁行》鲍照
## 钦定古今图书集成/明伦汇编/人事典/第071卷 > 西畴常言 > 《代贫贱苦愁行》鲍照

湮没虽死悲，贫苦即生剧。长叹至天晓，愁苦穷日夕。
盛颜当少歇，鬓发先老白。亲友四面绝，朋知断三益。
空庭惭树萱，药饵愧过客。贫年忘日时，黯颜就人惜。
俄顷不相酬，恧泥面已赤。或以一金恨，便成百年隙。
心为千条计，事未见一获。运汜津涂塞，遂转死沟洫。
以此穷百年，不如还窀穸。